Татарстан Республикасы

Кайбыч муниципаль районы

Кайбыч авыл җирлеге Советының һәм башкарма комитетының 2020 нче елда эшләнгән эшенә отчеты һәм алда торган бурычлар.

**Хәерле көн, хөрмәтле Альберт Ильгизарович,**

**хөрмәтле авылдашлар, җитәкчеләр,**

**чакырылган иптәшләр!**

**Рөхсәт итегез Олы Кайбыч авыл җирлегенең 2020 нче елда эшләгән эшләренә кыскача анализ ясарга һәм 2021 елга планнар белән таныштырырга.**

**Узган 2020 ел барыбызның да күңелләребезгә уелып калырлык вакыйгаларга бай булды. Тагын бер киеренке эш елы узып китте.**

**Олы Кайбыч авыл җирлеге үзенең эшен Устав һәм 2003 нче елның 6 октяберендә кабул ителгән 131 нче Федераль закон нигезендә алып бара. Социаль – көнкүреш проблемаларын, экономик яктан туган сорауларны чишү, тирә-якны яшелләндерү, өмәләр һәм бәйрәмнәрне оешкан төстә уздыру – болар барысы да авыл җирлеге аша уза.**

Төп финанс документ булып авыл җирлеге бюджеты тора.

**АВЫЛ ҖИРЛЕГЕ БЮДЖЕТЫ**

Олы Кайбыч авыл жирлеге Советы һәм башкарма комитеты ел саен уз бюджетын кабул итә.

Бюджетның керем өлеше физик затларның керем салымыннан, жир салымыннан, затларның мал-мөлкәтенә салына торган, налоглардан, дотация һәм субвенциядән тора.

2020 нче елда керем өлешенең планы 17 млн. 631 мең сум булса, үтәлеш 18 млн 378 мең сумны тәшкил итте. Чыгым өлешенең планы 18 млн. 297 мең сум булса, ел ахырына үтәлеш 18 млн 282 мең сумны тәшкил итте. Бюджетта каралган акча урынлы файдаланылды, керем һәм чыгым өлешенең үтәлеше 100% булды.

Авыл җирлеге башкарма комитетының бюджеты үзебездән жыелган салымнар исәбенә тулыландырыла. Аның планы 4 млн 046 мең сум булса, үтәлеш 4 млн 767 мең сум, ягъни 118 % булды.

* 2020 нче елда физик затлар мөлкәтенә салым планы 466 мең булса, үтәлеш 547 мең сум (планга карата 117% ), мөлкәт салымын барыгыз да түләмәде. Бу бик кызганыч, вакытында түләмәгәч пени өстәлә башланды, бу налог пенсионерлардан жыелмый.
* җир салымының планы 1 млн сум - 1 млн 151 мең сум җыелды (үтәлеш 115 %).
* шушы җирлектә урнашкан учреждениеләрдә, агрофирма составында һәм шәхси кибетләрдә эшләүчеләрдән тотылган физик затлар кеременә салымның 4 проценты авыл җирлегенә күчә. Аның планы 1 млн 740 мең сум булса, үтәлеше 2 млн. 035 мең сум, 117 % булды. Бу налогның үтәлеше кешеләрнең хезмәт хакы алуыннан һәм аның күләменә бәйле.

Авыл җирлеге бюджетының нигезен тәэмин итүче жир һәм милек салымнары, пай җирләренә салым, авырлык белән жыела. Салым җыю вакыты тәмамланганчы без салымның күп өлешен җыя алдык. Төрле сәбәпләр белән түли алмаучылар калды һәм алар недоимка исемлегенә кереп утырдылар.

Безнең алда недоимканы җыеп бетерү бурычы тора. Авыл җирлегенең барлык эшләре дә вакытында эшләнсен өчен (урам утларын төзәтү, урамнарны чистарту, янгынга каршы чаралар һәм башкалар) бюджетның вакытында доход өлеше тулыландырылырга тиеш. Шуңа күрә, халыкның барлык төр салымнарны вакытында түләвеннән, безнең җирлектә яшәүчеләрнең тормыш шартлары, аларга уңайлыклар булдыру тора.

|  |  |
| --- | --- |
| 2021 елга план  Жир налогы – 1 млн. 028 мең  Шәхси милек налогы – 518 мең  Физик затларның керем салымы – 1 млн 802 мең  Мөлкәт арендалау – 187 мең  Бердәм авыл хуҗалыгы салымы – 56 мең  Барлыгы 3 млн 592 мең 100 сум. | **Слайтта гына күрсәтелә**  **Сүз белән әйтмәскә пауза ясарга** |

**ЙОРТ ҺӘМ ҖИРНЕ ТЕРКӘҮ**

2020 нче елда Олы Кайбыч авыл җирлегендә 18 торак йорт 2 мең 809 кв.м. төзелде.

”Авылда яшәүче яшь гаиләләрнең һәм яшь белгечләрнең торак шартларын яхшырту” программасы буенча Республика бюджетыннан 3 гаиләгә 2 миллион 868 мең 999 сум күләмендә субсидия бүленеп бирелде.

”Авылда яшәүче яшь гаиләләрнең һәм яшь белгечләрнең торак шартларын яхшырту” программасында 13 гаилә чиратта торалар.

Программа алга таба да эшләсә, яшь гаиләләр авылда кала, матур яңа йортлар саны арта дигән сүз.

|  |  |  |  |  |
| --- | --- | --- | --- | --- |
|  | Олы Кайбыч | Иске Чәчкаб | Афанасьевка | Симәки |
| Барлык йортлар саны | 695 | 147 | 39 | 30 |
| Кеше яши торган йортлар | 603 | 127 | 31 | 22 |
| Буш йортлар | 92 | 20 | 8 | 8 |
| Шул исәптән вакытлыча кеше яши торган йортлар | 9 | 7 | 0 | 1 |
| Регистрация үткән йортлар | 651 | 137 | 33 | 25 |
| Регистрация үтмәгән йортлар | 44 | 10 | 6 | 5 |

Олы Кайбыч авылында 695 йорт исәптә тора, шуларның 603 сендә кеше яши, 92-е буш йортлар тәшкил итә. Күчемсез милек хуҗаларының күбесе үзләренең милекләрен теркәүне 93% төгәлләделәр. Олы Кайбыч авылында 44, Афанасьевка авылында 6 һәм Симәки аылында 5 теркәү үтмәгән йортлар калды.

**АВЫЛ ҖИРЛЕГЕНДӘ ШӘХСИ ХУҖАЛЫКЛАР**

Бүгенге көндә авыл җирлегендә шәхси хуҗалыкларны үстерү һәм халыкның активлыгын арттыру - иң мөһим чараларның берсе булып тора. Шәхси хуҗалыклар авылда яшәүчеләрнең таяныч ноктасы булып санала. Авыл кешесе үзенең бакчасы, терлек-туары аша гаилә бюджетын шактый тулыландыра. Авылда күп итеп терлек асрап, тормышларын әлеге шөгыльдән башка күз алдына китермәүчеләр саны елдан ел кими.

**АВЫЛ ҖИРЛЕГЕНДӘ БУЛГАН ТЕХНИКА САНЫ**

**Слайдта күрәсез**

|  |  |  |  |  |
| --- | --- | --- | --- | --- |
|  | 2017 | 2018 | 2019 | 2020 |
| Тракторлар | 31 | 34 | 34 | 34 |
| Җинел машиналар | 481 | 489 | 493 | 501 |
| Йөк машиналары | 38 | 41 | 41 | 41 |
| Мотоблоклар | 166 | 174 | 176 | 181 |

Дәүләттән төрле программалар һәм грантлар рәвешендә бирелүче ярдәмнән һәркем файдалана ала. Шундый ярдәмнәрнең берсе - шәхси хуҗалыкларына буаз тана сатып алуга тотылган чыгымнарның бер өлеше субсидия рәвешендә кире кайтарыла. Хөкүмәт ярдәменең максаты – савым сыерларының баш санын, терлекчелек продукциясе җитештерүне арттыру, гаиләләргә акча эшләү мөмкинлеге тудыру, халыкны эшле итү. Субсидия яңа сатып алынган һәр тана һәм бер бозаулаган сыер өчен 30 мең сум исәбеннән бирелә. Акчалар банк аша түләнергә тиеш. Әгәр дә сыерда лейкоз чыгып, аны терлек сую цехына тапшырылган очракта, тана сатып алганда 10 мең сум кушылып бирелә.

Таналар авыл хуҗалыгы оешмаларыннан сатып алынырга һәм субсидия алган кеше тананы биш ел асрарга тиеш. Олы Кайбыч авыл җирлегендә бу программада катнашучылар юк, биктә кызганыч.

Шулай ук отчет елында булган икенче программа - сөтчелек юнәлешендәге мини - ферма яки терлекләргә сарай төзүчеләргә күрсәтелүче ярдәм. Төзелгән сарае яки төзелеш эшләре башланган булса һәм шәхси хуҗалыгында өч савым сыеры булган кешеләр **400 мең сум** күләмендәге субсидия ала алалар. Килешүдә күрсәтелгәнчә, сарай сигездән дә ким булмаган сыерга исәпләнгән, ел ярым өчендә шул сарайда сигез баш сыер булырга һәм ким дигәндә биш ел асралырга тиеш.

Әгәрдә **200 мең** сум алырга теләсәләр – 1 гыйнварга шәхси хуҗалыгында ике баш савым сыеры булырга тиеш һәм килешүдә күрсәтелгәнчә, сарай биштән дә ким булмаган сыерга исәпләнгән, ел ярым өчендә шул сарайда биш баш сыер булырга һәм ким дигәндә биш ел асралырга тиеш.

2020 нче елда Олы Кайбыч авыл җирлегендә бу программада Афанасьевка авылыннан Муклукова Светлана Николаевна катнашты.

Бу проектлар быел да эшләячәк. Хөкемәт тарафыннан шундый мөмкинчелекләр булган чагында нигә файдаланмаска? Авылдашларыма бу программаларда катнашырга тәкъдим итәм.

Хөкүмәтнең эшсез калучыларга ярдәм итү йөзеннән кабул ителгән “Үзмәшгульлек” программасы актив эшли башлады. Бу программаның асылы - мәшгульлек үзәкләре аша гражданнарны эшмәкәрлеккә тарту, аларга үз эшләрен ачуда булышу икәнлеген беләбез. Олы Кайбыч авылында – 18 кеше, Иске Чәчкабта 3, Афанасьевка – 2 кеше “Үзмәшгульлек” программасы буенча теркәлгән.

Авылда халык нигездә авыл хуҗалыгы продукциясен җитештереп көн күрә. 2020 нче елда шәхси хуҗалыклардан сатылучы продукция күләменең исәбен алып, һәр айга анализ ясалды:

Олы Кайбыч авыл җирлеге буенча;

Сөт 277 мең 625 кг барлыгы 5 миллион 278 мең сум. Бу 1 килограммы 19 сумга туры килә;

Ит 66 мең 700 кг. Барлыгы 19 миллион 769 мең 500 сум, 1 килограммы 296 сумда 39 тиенгә;

Бәрәңге 29 мең 230 килограмм. Барлыгы 398 мең 890 сум. 1 килограммы 13 сумда 64 тиеннән туры килә;

Һәм башкалар 2 миллион 017 мең сумга товарлар сатылган.

12 айга безнең җирлектә уртача керем 27 миллион 463 мең 390 сум (узган ел 26 миллион 800 мең сум) тәшкил итте. Бу бер хуҗалыкка уртача керем 30 меңдә 146 сум тәшкил итә. Моның нигезендә ит, сөт, бал, бәрәңге сатудан алынган һәм халыкка техника белән хезмәт күрсәтүдән кергән керемнәр ята.

**ШӘХСИ ХУҖАЛЫКЛАРДА ТЕРЛЕКНЕҢ БАШ САНЫ**

Слайдта күрәсез

|  |  |  |  |  |  |
| --- | --- | --- | --- | --- | --- |
|  | 2018 | 2019 | 2020 | Олы Кайбыч | |
| 2019 | 2020 |
| Мөгезле эре терлек | 222 | 247 | 303 | 123 | 144 |
| Шул исәптә сыерлар | 77 | 97 | 89 | 29 | 27 |
| Сарыклар | 205 | 192 | 320 | 88 | 171 |
| Кәҗәләр | 137 | 133 | 141 | 103 | 105 |
| Атлар | 36 | 30 | 40 | 21 | 29 |
| Кош-корт | 2102 | 2097 | 2575 | 1222 | 1313 |
| Умарта оялары | 232 | 221 | 240 | 124 | 130 |
| Куяннар | 23 | 41 | 37 | 26 | 22 |

Шәхси хуҗалыклардан сөт җыюның халыкка өстәмә акча кертүен без яхшы аңлыйбыз һәм моның өчен шартлар тудырырга тырышабыз. Иске Чәчкаб, Афанасьевка, Олы Кайбыч, Симәки авылларында халыктан сөт җыю белән шәхси эшмәкәр Рафаэль Щукин шөгельләнә.

Олы Кайбыч авыл җирлегендә барлыгы 303 баш мөгезле эре терлек, шул исәптән сыерлар 89 баш. Январь аеның 15 көненә 1 литр сөткә 18 сум белән исәп-хисап ясаган.

Шуңа өстәп Республикадан 1 баш сыерга 2000 сум, 2 баш сыерга – 3000 сум, 3 һәм аннан да кубрәк баш сыерга 4000 сум һәм 300 сум исәбеннән ветеринар хөзмәте күрсәткән өчен 74 баш сыерга 248 мең 200 сум, 85 баш кәҗәгә 500 сум исәбеннән 42 мең 500 сум, 3 яшьтән арткан 1 баш атка 3000 сум исәбеннән 17 баш атка 51 мең сум субсидия бирелде. Шулай ук 9 гаилә бер айга кадәрле чеби һәм каз бәбкәсе сатып алган өчен 52 мең 450 сум субсидия алдылар (1 чебигә -30 сум, каз бәбкәсенә – 100 сум исәбеннән).

Җәйге чорда җитештерелгән продукциягә тиешле бәя булмаган чорда субсидия бирелү җитәкчеләребезнең авылга булган игътибарына тагын бер мисал. Аның максаты-авылда малларның баш санын киметмәү, шәхси ярдәмче хуҗалыкларны үстерүгә этәргеч бирү. Гомер-гомергә сыер асраган авыл халкына шулай ярдәм күрсәтелгәнгә авыл кешесе бик рәхмәтле. Безнең авыл җирлегендә дә 3 баш һәм аннан да артык сыер асраучы хуҗалыкларыбыз да арта, бу безне куандыра: Болар Афанасьевка авылыннан Гайнутдинов Радик Агзамутдинович - 4 баш, Корниев Ильшат Минсеетович - 11 баш, Муклукова Светлана Николаевна - 10 баш, Симәки авылыннан Ключников Александр Николаевич - 3 баш, Олы Кайбыч авылыннан Гайнутдинов Рустам Агзамутдинович - 8 баш һәм Губаев Зөфәр Ахатовичта - 8 баш сыер асырыйлар.

Авыл кешесенең авыр хезмәтен җиңеләйтү, терлекчелек тармагы үсешенә ярдәм итү буенча төрле чаралар күрелә. 3 һәм аннан да күбрәк сыер асраучыларга савым аппаратлары тапшырыла.

Көз көне ярминкәләр башлану белән районда һәм Казанда оештырыла торган бу ярминкәләрдә без дә актив катнашабыз, шәһәр халкы авылдан килгән ит һәм сөт продукциясен, яшелчәне яратып алалар. Авыл халкы да үзеннән арткан продукцияне ярминкәдә сатып, акча эшләсә, әйбәт булыр иде.

Авыл җирлегендә 355 җир пае хуҗаларының

16 җир пайе “Габитов” КФХ сында,

67се “Хасанов” КФХ сында,

272 пайы “Алтын кырлар” Җаваплыгы чикләнгән җәмгыятнең Закиров исемендәге бүлекчәсенә арендага бирелгән.

Агрофирма тарафыннан җир пайлары өчен 2020 нче елда:

1 млн 352 мең 666 сумлык бодай;

17 мең сумлык – ит;

112 мең 500 сумлык – он;

6 мең сумлык шикәр комы;

365 мең 145 сумлык арпа бирелде.

“Габитов” КФХ сында һәм “Хасанов” КФХ сында пай җирләре булучыларга тулысынча печән һәм икмәк белән исәп-хисап ясалды.

**АВЫЛ ҖИРЛЕГЕНДӘ ЯШӘҮЧЕЛӘРНЕҢ ШӨГЫЛЕ**

Бүгенге көндә авыл җирлегендә шәхси хуҗалыкларны үстерү һәм халыкның активлыгын арттыру - иң мөһим чараларның берсе булып тора. Шәхси хуҗалыклар авылда яшәүчеләрнең таяныч ноктасы булып санала 2020 елның 1 январына Олы Кайбыч авыл җирлеге составындагы дүрт торак пунктта - 911 хуҗалыкта 2мең 572 кеше исәпләнә. Алдагы елда хуҗалыклар саны - 894 булган, барлыгы – 2 мең 601 кеше исәпләнгән. Олы Кайбычта - 695 хуҗалыкта – 1мең 917 кеше исәпләнә.

Шуларның Олы Кайбыч авылында эшкә яраклы халык саны 653 кеше алар арасыннан 16 кеше авыл хуҗалыгында, бюджет өлкәсендә эшләүчеләр 277 кеше, төрле оешмаларда эшләүчеләр һәм кече эшмәкәрлек белән шөгелләнүчеләр 308 кеше, үзмәшгүллек 18 кеше, кырыйга китеп эшләүчеләр 21 кеше һәм эшсез 13 кеше санала. Калган авылларыбызны слайдта күрәсез.

|  |  |  |  |  |  |
| --- | --- | --- | --- | --- | --- |
| Халыкны эш белән тәэмин итү | Олы Кайбыч | Иске Чәчкаб | Афанасьевка | Симәки | Барлыгы: |
| Эшкәяраклыхалык, барлыгы | 653 | 143 | 44 | 21 | 861 |
| Шуларныңэшләшләүчеләре |  |  |  |  |  |
| -авылхуҗалыгында | 16 | 20 | 4 | 2 | 42 |
| -бюджет өлкәсендә | 277 | 39 | 11 | 2 | 329 |
| Башка организацияләрдә, урта һәм кече эшмәкәрлек | 308 | 52 | 17 | 3 | 380 |
| Үзмәшгульлек | 18 | 3 | 2 | 0 | 23 |
| Авылданчиттәэшлэшләүчеләр | 21 | 25 | 8 | 13 | 67 |
| Эшсезләр саны | 13 | 4 | 2 | 1 | 20 |

Халыкка хезмәт күрсәтүче түбәндәге учрежденияләр исәпләнә:

- Олы Кайбыч мәктәбе

- Балалар бакчасы

- Китапханәләр

- Үзәк хастаханә

- Мәдәният йорты

Авыл җирлегендә эшкә иренмәгән кешегә эшләргә эш бар.

Бүгенге көндә авылда үз эшен булдырып, матур итеп яшәүчеләр дә бар. Авылда шәхси бульдозеры, бәрәңге утырту, алу җайланмалары булган трактор хуҗалары бар. Әлбәттә, без моңа шат, чөнки авыл җирендә эшне оештыру өчен аларның һәрберсе кирәк.

**СУ БЕЛӘН ТӘЭМИН ИТЕЛЕШ**

Безнең җирлекне 16 башня су белән тәимин итә. Башнялар су үткәргечләр күптәнге, алар безнең еш ватылалар, аларның эшләү сроклары узган диеп әйтергә була. 2020 нче елда Республика программасы буенча Олы Кайбыч авылында 649 м да 2 млн 500 мең сумлык су белән тәимен итү системасы реконструкцияләнде. Бу эшләр Гисматуллин урамында башкарылды. Безнең авыл җирлегендә ремонт эшләрен Торак коммуналь хуҗалыгы башкара.

2021 елда Республика программасы буенча Олы Кайбыч авылында су белән тәимен итү системасын реконструкцияләү планнаштырыла. Барлыгы 8 млн 800 мең сумга.

Суга кытлык, нигездә, май-июнь-июль айларында, яшелчәләргә су сибү таләп ителгән вакытта күзәтелә.

Хәзер күп кеше бакчасында азык чөгендере, люцерна үстерә. Бу бер яктан яхшыдыр да, ләкин җәйнең кызуында 2-3 көн яңгыр яумый торса, халык суны шунда сиптерә башлый. Аскы урамнарда яшәүчеләр бакчага сиптереп, артык сарыф иткәнлектән, су югарыда урнашканнарга барып җитә алмый. Бу урында агызу дип әйтсәк, дөресрәк тә булыр. Чөнки су шланглары буразна арасында агып ятты. Э шул вакытта Үзәк хастаханә дә суга тилмерделәр. Иптәшләр эйдәгез инде болай кыланмыйк. Безгә суны бик күп исраф итмичә матур гына кулланырга кирәк.

**ЮЛЛАР**

Авыл җирлеге җитәкчелеге эшчәнлегенең төп максаты – халыкның тормыш муллыгын үстерү, социаль-көнкүреш шартларын яхшырту, барлык ихтыяҗларын канәгатьләндерү өчен тиешле шартлар тудыру. Җирлекне үстерү һәм халыкның яшәү сыйфатын яхшыртуга юнәлдерелгән республика программалары безнең җирлектә дә уңышлы тормышка ашырыла. Юлларны төзекләндерү проблемасының елдан-ел уңышлы хәл ителә баруы - моның ачык мисалы. Юл - авыл яшәеше өчен иң мөһим нәрсәләрнең берсе. Республика программасы буенча Олы Кайбыч урамнарында: Гисматуллин урамына 88 метр озынлыкта 1 миллион 362 мең 284 сумга, Кояшлы бульварда Сбербанк каршында 101 метр озынлыкта 1 миллион 399 мең 945 сумга, Чишмәле урамында Чишмәгә төшә торган юл 53 метр 610 мең 719 сумга асфальт юл ремонтланды.

Иске Чәчкаб авылы янында, Олы Кайбыч - Камылово трассасында 1 км 900 метрга 35 млн. капиталь ремонт ясалды.

2021 нче елга Олы Кайбыч авылы Гисматуллин урамына 1мең 250 квадрат метрга 3 млн 375 мең сумга,

Гисматуллин урамына 698 квадрат метрга 1 млн 884 мең 600 сумга,

Гисматуллин урамына 306 квадрат метрга 826 мең 200 сумга,

Галия Кайбицкая урамына 164 квадрат метрга 442 мең 800 сумга асфальт планга кертелә.

Олы Кайбыч - Камылово трассасында Иске Чәчкаб авылы янына юлга капитал ремонт ясалачак барлыгы 45 млн 798 мең сумга.

Олы Кайбычта Мәктәп каршысына, балалар бакчасы каршысына һәм Үзәк урамында перекрестоктан объезнойга кадәрле юлларга разметкалар ясалды. Иң мөһиме: авыл җирлегендә елдан - ел каты өслекле авыл юллары саны, озынлыгы арта. Әлбәттә, шундый зур финанс чыгымнары тотылып төзелгән юлларны саклау уртак бурычыбыз, яз - көз айларында шуны истән чыгармасак иде.

Белеп торганыгызча безнең район территориясеннән тиз йөрешле автомобиль юлы М12 үтәчәк. Бу юл Иске Чәчкаб авылының көньягының бер ягыннан икенче ягына килеп чыгачак. Олы Кайбычның төньягыннан үтеп Симәки авылы яныннан Бәрле елгасы буе болыннарыннан узачак. 2020 елда аның проект – смета документлары эшләнде. Шушы көннәрдә кызу төзелеш эшләре башланырга тора. Бу юл күп кенә үзгәрешләр кертәчәк. Яңа объектлар төзеләчәк, эш урыннары булачак. Иске Чәчкаб авылы белән Олы Кайбыч авылы арасында күп функцияле ял зонасы төзелү күздә тотыла. 15 гектар җирне биләп алачак.

**ЭЛЕКТРДАН КУЛЛАНУ**

Республикада социаль проект - авыл урамнарын яктырткыч лампалар белән тәэмин итү программасы ел саен эшләп килә.

Багана башындагы янган утларга тотылган электр энергиясе өчен авыл жирлеге бюджетыннан түләнә. Отчет елында безнең җирлектә авыл урамнарны яктырту өчен 83 мең 982 кВТ электр энергиясе сарыф ителгән, моның өчен 611 мең 501 сум акча күчерелде. Ә 2019 елда 93 мең 844 кВТ электр энергиясе ягылган һәм 653 мең 181 сум акча күчерелгән. Барлыгы 9 мең 862 кВТ электр энергиясе һәм 41 мең 679 сум акча янга калды. Бу барысыда программа буенча алыштырылган яктырткычлар аркасында. Таймерлар тору хисабына утка экономия ясарга мөмкинлек бар. Кич 17 сәгатьтә кабына, төнге 12 сүнә. Таймерларны сәгать режимында, көннең кыскару һәм озынаю халәтенә карап күчереп торабыз.

2021 нче елда Олы Кайбыч авылында 147 мең сумга 10 данә яктырткычлар алмаштыру планлаштырыла.

**ГАЗЛАШТЫРУ**

Олы Кайбыч авылы 97 % газлаштырылган. Газ буенча эзеклекләр килеп туганы юк. Күреп торганыгызча, авылда яңа йортлар төзелеп газлаштыру эшләре дәвам итә. Урам газ челтәрен уздырырга проект эшләтү өчен чыгымнар бюджетта каралмаса да, аны авыл җирлеге башкарма комитеты финансларга тиеш.

**ЭЛЕМТӘ**

Олы Кайбыч авыл җирлегендә 911 йортның 415 дә телефо бар, 492 йортка интернет челтәре һәм 378 йортка кабельле телевидение тоташтырылган. Район газетасына язылу кампаниясе шома гына бармый. Халыкны борчыган яки кызыксындырган бөтен сорауга җавапны шуннан табып булса да, һәр йорт та бу газетага языла дип әйтеп булмый. Олы Кайбыч авыл җирлеге буенча 2021 елның беренче яртыеллыгына 475 кеше район газетасына язылган.

**ТӨЗЕКЛӘНДЕРҮ ҺӘМ ҮЗАРА САЛЫМ**

Муниципаль берәмлекләр таянып эшли торган 131 номерлы Федераль Закон нигезендә Авыл җирлегенә бирелгән вакәләтләр күп булса да, финанслар белән җитәрлек дәрәҗәдә ныгытылмаган. Төзекләндерү эшләре өчен авыл җирлеге бюджетында бернинди акча каралмый. Шул ук вакытта барыбыз да авылларыбызның төзек һәм матур булуын телибез. Үзара салым җыю нәкъ менә шуңа юнәлдерелгән дә инде. Халыктан җыелган үзара салым акчасы авылларны төзекләндерергә ярдәм итә.

**Олы Кайбыч авылы буенча:**

Списокта булган 1 мең 207 сайлаучыдан 500 сум күләмендә, барлыгы 603 мең 500 сум акчаны тулысынча җыеп бетереп, авыл Советының махсус счетына керткәч безгә Республикадан җыелган сумманы 4 тапкыр арттырып, ягни 2 миллион 414 мең сум күләмендә субсидия бирелде, барлыгы 3 миллион 17 мең 500 сум.

Әйтергә кирәк һәр авылның акчасы фәкать үз авылында тотылды!

1. **Урам утларын ремонтлау;**
2. **Материаллар сатып алып паркны төзекләндерү** (Ял паркытна сәхнә ясалды).
3. **Олы Кайбыч авылында чүп-чарны түгүне оештыру.**
4. **Олы Кайбыч авылында суүткәргечләрне ремонтларга** ( скважина борауланды Качкалак урамы остендә, насослар алынды.);
5. **Юлларны норматив хәлгә китерү** ( Латыфа Хамиди, Каенлы, Үзәк урамнарында щебень юллар салынды, Г. Кайбицкая музее янында машиналар кую өчен урын ясалды)
6. **Җәяүлеләр күперләрен ремонтлау** (Бәрле елгасы аркылы Аръяк урамыннан Бакчалы урамына җәяүлеләр күпере салынды)
7. **Юлларны тәртиптә тоту** (юл кырыйлары чаптырылды)
8. **Зиратларны чистарту һәм ремонтлау** ( гербцит сатып алынып сиптерелде).

Монда утырган һәркемнең бу эшкә минем дә, яки минем гаиләмнең дә өлеше керде бит дип чын күңелдән горурланып әйтерлеге бар.

Авылдашлар! Шундый күтәрелеп чыгып, ярдәм иткәнегез өчен бик зур рәхмәт.

Бу эшләрнең сметага туры китереп башкару-башкарылмавын районда төзелгән комиссия килеп тикшереп, материалларны санап, эшне кабул итеп алганнан соң гына, эшне башкарган оешмаларга казначылык аркылы узара салым акчалары күчерелеп бетте. Бу июль - ноябер айлары. Акчалар бер кешенең дә кулында булмады, бары тик счеттан-счетка күчерү юлы белән башкарылды.

**Деревня Афанасьевка и село Семекеево**

Всего 127 избирателей собрано средств 63 тысячи 500 рублей из бюдңета Республики выделено 254 тысячи рублей и общая сумма 317 тысяч 500 рублей.

**Расход средств самооблажения для деревни Афанасьевка и села Семекеево:**

1. Ремонт уличного освещения в д. Афанасьевка и с. Семекеево;
2. Очистка территориии санкционированных и несанкционированных свалок в д. Афанасьевка и с. Семекеево;
3. Ремонт водопроводных сетей с приобретением материалов в д. Афанасьевка (сделана колонка по ул. Ключевая)
4. Приведение в нормативное состояние дорог с приобретением материалов в д. Афанасьевка (отремотирована дорога по ул. Ключевая)
5. Содержание автомобильных дорог в границах населенных пунктов поселения.

Инде аңлап торганыгызча, үзара салым акчасын җыю быел да башкарылачак.

Үзара салым акчасын җыю буенча халык җыеннары үткәрелде. Олы Кайбыч авылында бу 9 этапта, Иске Чәчкабта 5 этапта, Афанасьевка 2 этапта һәм Симәки авылында 1 этапта узды.

Мин сезне 2021 елда үзара салым акчасына планлаштырган эшләр белән таныштырып үтәм.

Исемлеккә кертелгән 1671 кешедән 500 сум күләмендә 835 мең 500 сум акча җыелырга тиеш, шуңа өстәп республикадан биреләчәк 3 миллион 342 мең сум күләмендә субсидия. Барлыгы 4 миллион 177 мең 500 сум булачак.

**2021 нче елга планнар**

1. Иске Чәчкаб авылында буаны ремонтлау, чистарту һәм төзекләндерү;
2. Безнең җирлектә урам утларын ремонтлап торырга;
3. Парк тирәләрен матурлау;
4. Территорияләрдә санкцияләнмәгән чүплекләрне чистарту;
5. Материаллар сатып алып чишмәләрне ремонтлау һәм территорияләрен төзекләндерү ;
6. Материаллар сатып алып тротуарлар ясау;
7. Авыл җирлегендәге суүткәргечләрне ремонтлау;
8. Юлларны норматив хәлгә китерү;
9. Торак пунк чикләрендә автомобиль юлларын карап тоту;
10. Зиратларны чистарту һәм ремонтлау.

Сорау һәм тәкъдимнәрне чыгыш тәмамланганнан соң бирүегезне сорыйм.

Авылларны төзек һәм чиста тоту беркайчан да мөхимлеген югалтмый. Ел саен 1 апрельдән 1 июньгә кадәр торак пунктларны чистарту буенча икеайлык игълан ителә. Яз башында Олы Кайбыч авылының Качкалак белән Үзәк урамнары арасында, берничә ел җыелган тиресле чүп - чар оемен Хикматуллин Рөстәм амкадоры белә тоятеп түктек. Яңа урам өчен урын әзерләдек.

Җәмәгать, кача - поса арба тагып чокыр буйларына, посадкаларга чүп ташудан туктыйк инде. Үзебез яшәгән җиребезне җимерү - бетерү түгел, киләчәк буыннарга төзегрәк, яшелрәк, матуррак һәм чистарак итеп калдыру ягын карыйк.

Кайбыч чигеннән Иске Чәчкаб чигенә кадәр булган төп юлның кырыйларын берничә тапкыр Зиннуров Фәрит үз тракторы белән чаптырды. Авыл эчендәге юл кырыйларын яздан көзгә кадәр бюджет хезмәткәрләре көче белән чистартып тордык.

Авылларда халык белән матур өмәләр оештырып, чишмә, күпер буйлары, авыл урамнары җыештырылды.

**АВЫЛ ҖИРЛЕГЕНДӘ ДЕМОГРАФИК ХӘЛНЕҢ ТОРЫШЫ**

|  |  |  |  |  |  |
| --- | --- | --- | --- | --- | --- |
|  | **2018г.** | **2019 г.** | **2020г.** | **Олы Кайбыч** | |
| **2019** | **2020** |
| Туучыбалалар саны | 33 | 32 | 27 | 26 | 20 |
| Үлүчеләр | 33 | 28 | 25 | 19 | 16 |
| Кайтучылар | 72 | 79 | 39 | 71 | 34 |
| Китүчеләр | 24 | 77 | 77 | 56 | 68 |

Авыл җирлегендә демографик хәлнең торышын бик куанычтан түгел дияргә була. Олы Кайбычта 2020 нче елда 20 бала дөньяга килде. Яшәү белән үлем бергә йөри, отчет елында 16 кешенең үлеме теркәлде, алдагы елда 19 иде.

Үлүчеләрнең уртача яше безнең авыл җирлегендә 70 яшь.

Үлүчеләрнең күбесе өлкән яшьтә булсалар да, арада аянычлы үлемнәр белән китүчеләрдә бар.

2020 елда Олы Кайбыч авылы җирлегендә 2 яшь пар яңа гаилә корды. 1 пар аерылышты.

34 кеше кайтып урнашты, 68 кеше пропискадан төшеп китте. Бүгенге көндә Олы Кайбыч авылында 1735 кеше яши.

2020 нче ел Кайбыч районында демография елы дип игълан ителеп, районыбызда яңа туган сабыйлар гаиләләренә матди ярдәм чаралары күрсәтү карары кабул ителгән иде. Шарты – гаилә әгъзалары районда яшәргә һәм эшләргә тиеш.

Беренче һәм икенче бала туганда - 5 мең сумлык сертификат, өченче балага – коляска, дүртенче һәм аннан соң туган балаларга - 20 мең сумлык сертификатлар бирелде.

Шулай ук 45 яшькә кадәр никах теркәгән хатын-кызларга да – 5 мең сумлык сертификат каралган иде.

Олы Кайбыч җирлегендә 12 яна туган балалар гаиләсенә – 5 мең сумлык сертификат;

5 яна туган балалар гаиләсенә – 20 мең сумлык сертификат;

5 яна туган балалар гаиләсенә - балалар коляскасы;

1 яңа өйләнешкән парлар гаиләсенә – 5 мең сумлык сертификатлар тапшырылды.

**МӘГАРИФ**

Мәктәп-авыл җирлегендәге иң зур коллективтан торган учреждение. Авыл җирлегендә оештырыла торган нинди генә эш булмасын, мөрәҗәгать иткәннән соң, мәктәп директорлары Исламия Мирхатовна һәм Айрат Азатович бернинди каршылыксыз, үзләренең кул астында эшләүче коллектив һәм укучылар белән эшне оештырырга булышалар. Әлбәттә, үзара аңлашып, килешеп эшләгәндә эшнең нәтиҗәсе дә әйбәт була. Район үзәгендәге “Миләшкәй” балалар бакчасында – 120 бала, шулай ук балалар сәнгать мәктәбендә 75 укучы фортепьяно, баян, классларында шөгыльләнә.

**КИБЕТЛӘРНЕҢ ЭШЧӘНЛЕГЕ**

Халыкка хезмәт күрсәтүче учреждениеләрнең эшен контрольләү – авыл җирлеге җитәкчелегенә йөкләнә .

Олы Кайбыч авыл җирлегендә 38 сәүдә предприятиясе халыкка хезмәт күрсәтә. Гимадиева Гузалия Рашитовна Афанасьевка һәм Симәки авылларындагы кибетләрне арендага алып кирәкле товарлар белән тәэмин итә. Пятерочка, Магнит кибетләре матур гына эшләп килә. Халык бик теләп йөри. Шәхси эшмәкәр Сөләйман Гафиятуллин тырышлыгы белән якшәмбе, ачык базары, заман таләпләре буенча әйбәт кенә эшләп килә. Чәчәк кибете ачылып үз эшен башлап җибәрде, унышлар һәм бай сатып алучылар теләп калабыз аларга.

Кирәкле товар белән кибетләр тәэмин ителгән, ипи сатуда эзеклекләр юк дип әйтәсе килә.

**МӘДӘНИ ЧАРАЛАР**

Өч торак пунктта халыкка мәдәният хезмәте күрсәтелә. Олы Кайбычта - район мәдәният йорты бүгенге көндә матур гына эшләп килә. Үзәк китапхәнә, балалар китапханәсе эшли.

Иске Чәчкаб, Афанасьевка авылларында мәдәният йортлары, китапхәнәләр эшләп килә.

Бәйрәмнәр уңаеннан матур гына чаралар үткәрелеп тора.

Хәтта быелгы коронавирус пандемия шартларында да мәдәният хезмәткәрләре авыл халкы белән берлектә онлайн рәвештә үзләренең матур концерт программалары белән кешеләрне куандырдылар.

“Ак җилкән” халык театры һәм “Әкият” халык курчак театры тарафыннан өлкәннәр һәм балалар өчен спектакльләр күрсәтелде.

Онлайн рәвештә “Иң җырлаучы авыл” дип исемләнгән фестиваль оештырылды.

Кичке уен гөрләп узды. Отынылып баручы йолаларны, гореф гадәтләрне саклап калу өчен “Халкым хәзинәсе” фестивале үтте.

Бөек Җиңүнең 75 еллыгы көнендә – 9 майда Иске Чәчкаб авылы янында “Казан каймасы” һәйкәле ачылды. “Җинү тәрәзәләре”, “Җиңү фонарьлары”, “Георгий тасмасы” акцияләре узды.

Татарстан Республикасы көне уңаеннан районыбызда оештыроылган бәйрәмдә “Кунакчыл татар йорты” күренешен күрсәттек.

Яңа ел кичәсе гөрләп утте.

Алга таба да матур кичәләр булыр, әлбәттә сезнең карап утыру гына түгел, катнашуыгыз да сорала.

Олы Кайбыч авылында ике матур, күркәм музей эшлэп килә.

Кайбычыбыз уртасында бик матур күле белән Ял Паркы, Имәнлек паркы балкып, кайткан кунакларны үзләренә җәлеп итеп торалар.

**СӘЛАМӘТЛЕКНЕ САКЛАУ**

Олы Кайбычта район үзәк сырхауханәсе урнашкан, Иске Чәчкаб, Симәкидә фельдшер - акушерлык пунктлары халыкка хезмәт күрсәтә. (Медецина хезмәткәренең чыгышын соңрак тыңлап китәрбез).

**ЯШЬЛӘР БЕЛӘН ЭШ, СПОРТ, АРМИЯ САФЛАРЫНА ЧАКЫРЫЛЫШ**

Район үзәгендә бассейны белән бергә спорт-сәламәтләндерү комплексы булу, барыбыз өчен дә зур куаныч. Биредә уңайлы шартларда рәхәтләнеп спорт белән шөгыльләнеп була. Авылдагы яшьләр дә, мәктәп укучылары да мәктәпнең спорт залыннан тыш, комплекска барып та шөгыльләнәләр.

Имәнлек паркында авылыбыз яшләре өчен зур һәм матур спорт площадкасы эшләп килә. Велотрасса, чаңгы базасы, яктыртылган чаңгы трассасы бар.

2020 нче елда Олы Кайбыч авыл җирлеге 1 млн. 500 сумлык грант отып парк үзәгендә, заманча таләпләркә туры китереп, сәхнә эшләнде.

Шулай ук безнең чемпионнарыбыз өчен Кайбыч катогы матур гына эшләп килә.

Бүгенге көндә 8 егетебез армия сафларында хезмәт итә. Илдә барган сәяси вакыйгалар туган туфрагыңа, Ватаныңа карата мәхәббәт тәрбияләүнең ни дәрәҗәдә мөһим булуын ассызыклый. Яшьләр фән, мәдәният, спорт һәм башка өлкәләрдә үз-үзләрен табарга, Ватаннарын яратырга, тарихны һәм гореф-гадәтләрне белергә тиеш. Соңгы елларда Ватанны саклау, армиядә хезмәт итүне үзенең мөһим бурычы итеп санаучы егетләр саны арта бара.

Аларның әти-әнисенә илебез чикләрен сакларлык лаеклы уллар үстергәне өчен, зур рәхмәтебезне әйтәбез. Егетләребез исән-сау авылга әйләнеп кайтуын зарыгып кетеп калабыз.

**СОЦИАЛЬ ХЕЗМӘТ КҮРСӘТҮ**

Безнең авыл җирлегендә - 2 Бөек Ватан сугышы ветераны, сугыш ветераннарының тол хатыннары 5, тыл хөзмәткәрләре 17, блокадалы Ленинград михнәтләрен күргән 1 кеше гомер кичерә.

Хәтер һәм Дан елы дип игълан ителгән Бөек Җиңүнең 75 еллыгы уңаеннан Олы Кайбыч район үзәгендә Җиңү паркы реконструкцияләнде.

Парк тагын бер мемориаль экспозиция белән тулыланды.

Төзелешкә республика бюджетыннан 10 миллион сумнан артык акча бүлеп бирелде. Бу акчаларга тротуарлар, яктырту, арт-объектлар урнаштыру, Бөек Ватан сугышында катнашучыларның исемнәре язылган мемориаль стена куелды.

2021 нче елда Җиңү паркын 11 млн. сумга төзекләндерү күздә тотыла.

Ярдәмгә мохтаҗ ялгыз әби-бабайларга билгеләнгән социаль хезмәткәрләр үз хезмәтләренә җаваплы карый.

Соңгы елларда балигъ булмаган балалары булган, эчүче исәптә торучы, аналар һәм гаиләләр юк дип әйтергә була.

Яңа ел алдыннан Кыш бабай белән Кар кызы район башлыгы исеменнән балалар бакчасына йөрмәүче балаларга бүләкләр өләштеләр. Бер бала да ихтибарсыз калмады.

Шулай ук барлык юбилярлар да Район башлыгы исеменнән котлап барылды.

Бәйрәмнәр саен Боек Ватан сугышы ветераннарына һәм сугыш ветераннарының тол калган хатыннарына, тыл хезмәтчәннәре дә бүләкләр тапшырыла.

**ХОКУК ТӘРТИБЕН САКЛАУ**

Авыл җирлеге җитәкчелеге эшенең тагын бер юнәлеше-үз территорияңдә хокук тәртибе үтәлешен тәэмин итү, яшьләрне хокукый яктан тәрбияләү, закон бозуларны профилактикалау. Безнен авыл жирлегендә полициянең участок уполномоченные булып ел дәвамында Нугуманов Раил Равилович эшләде.

Участок уполномоченные белән авыл жирлеге җитәкчелеге тыгыз бәйләнештә тора һәм килеп туган проблемаларны бергә хәл итергә тырыша.

**ЯНГЫН КУРКЫНЫЧСЫЗЛЫГЫ КАГЫЙДӘЛӘРЕ ҮТӘЛЕШЕНЕҢ ТОРЫШЫ**

Янгыннар, ни кызганыч, күзәтелеп тора һәм алар тормышыбызга зур зыян сала, фаҗигаләргә китерә. 2020 елда Олы Кайбыч авыл җирлегендә дә янгын очраклары күзәтелде.

Янгын сүндерү хезмәтендә эшләүче хезмәткәрләр белән берлектә күп кенә йортларда йөреп, тикшерү үткәрелде һәм сигнализаторлар куелды. Көнкүреш электр приборларын куллану кагыйдәләрен бозу, сафтан чыккан электр үткәргечтән файдалану очраклары бар. Төзек түгел мич, иске, чыбыгы күренеп торган электр үткәргеч, мич янына өелеп куелган утын болар үзләре үк янгын чыгуга сәбәпче.

Зинһар, бу мәсьәләдә сак булып, үзебезгә дә, тирә-күршеләргә дә куркыныч тудырмасак иде.

Бу урында иминиятләштерү турында сүз алып бару мөһим дип саныйм. Янгын чыкканнан соң, кайбер очракларда, йорт-җирен бик аз суммага яки бөтенләй иминиятләштермәгәнлеге ачыклана. Бу бик кызганыч, ләкин эш узган була. Бу эшкә бармак аша гына карамыйсы иде. Мин сездән елга бер тапкыр үзегезнең булган милкегезне мөмкин булганча зуррак суммага иминиятләштереп куюыгызны һәм уттан кулланганда бик тә сак булуыгызны сорыйм.

**ПРЕДПРИЯТИЕ ҺӘМ УЧРЕЖДЕНИЕ ҖИТӘКЧЕЛӘРЕ БЕЛӘН ҮЗАРА ЭШЧӘНЛЕК ИГАНӘЧЕЛЕК**

Агрофирма җитәкчеләре һәр бәйрәмне уздырганда иганәчелек ярдәме күрсәтәләр, кирәк чакта техника белән булышып торалар.

Татарстан Республикасы Президенты Рөстәм Миңниханов инициативасы буенча татарстанлыларның короновирус пандемиясеннән аеруча зыян күргән кешеләр өчен “Ярдәм янәшә” акциясе кысаларында азык - төлек җыелмалары таратылды.

Өлкәннәр көне декадасы кысаларында авылда яшәүче һәр пенсионерга район башлыгы Альберт Ильгизарович исеменнән шикәр комы белән он таратылды.

Игелекле гамәлләре өчен аларга авыл халкы исеменнән һәм үземнең исемемнән бик зур рәхмәтемне белдерәм.

**ДИНИ ТӘРБИЯ**

Олы Кайбыч һәм Иске Чәчкаб авылларында мәчетләребез эшләп килә. Аллага шокер. Авыл халкының дини белем алырга теләге зур, өлкән яшьтәгеләр белән бергә яшьләр һәм балалар да дин гыйлемен алырга омтыла. Биредә белем алу өчен бөтен мөмкинлекләр тудырылган. Пандемия булу сәбәпле мәчетләребездә укулар туктатылып торса да, ноябрь айларында, шәхси саклану чарасы кулланып, дистанцияне саклап укулар кабаттан башланып китте.

**АВЫЛ ҖИРЛЕГЕНЕҢ ЭШЧӘНЛЕГЕ**

Олы Кайбыч авыл җирлеге үзенең эшендә Уставка һәм “Россия Федерациясендә җирле үзидарәне оештыруның гомуми принциплары турында”гы 131 номерлы Федераль Законга таянып эшли. Авыл җирлеге 10 округка бүленгән, һәр округта 5 елга депутатлар сайланган.

Отчет чорында 19 гражданнар җыены һәм 16 авыл җирлеге Советы утырышлары узды. Депутатлар составыннан торган 5 комиссия оешып эшли. Гражданнарны кабул итү көне булып сишәмбе, жомга көннәре санала. Һәр гариза теркәлә, телдән мөрәҗәгатьләр язылып бара. Һәрберсен уңай якка хәл итәргә тырышабыз. 2020 нче елда барлыгы 786 граждан кабул итүдә булган, 548 справкалар бирелгән, 210 хужалык һәм йорт кенәгәләреннән күчермә, 28 характеристика бирелгән.

Авыл җирлеге Советы кабул иткән һәр карар, булган яңалыклар авыл җирлеге Советының махсу сайтына куелып бара.

Июль аенда узган Россия Федерациясе Конституциясенә төзәтмәләр буенча тавыш бирү һәм 13 сентябрьдә Татарстан Республикасы Президенты һәм вәкаләтле органнарга депутатлар сайлау уңай нәтиҗә белән узды.

Сайлау кампаниясе вакытында эшләгән сайлау комиссиясе членнарына, һәр йортка кереп, аңлату эше алып барган агитаторларга, спонсорлык ярдәме күрсәткән агрофирма җитекчелегенә, һәм зур оешканлык, матур сайлау нәтиҗәләре күрсәткән, бердәмлек өчен тавыш биргән халкыма зур рәхмәтемне белдерәм.

Тавыш бирү нәтиҗәләренең без көткәндәге белән туры килүе - безнең халыкның илдә, республикада һәм районда үткәрелә торган сәясәт курсы белән теләктәшлек нәтиҗәсе.

Район күләмендә 17 авыл җирлеге арасында уза торган рейтингта безнең авыл җирлеге - еллык нәтиҗәләр буенча 3 урында тора. Рейтингта эшчәнлеккә бәя 9 төр буенча, аерым алганда, бюджет, аның үзебездән җыелган керем өлеше, торак төзелеше, туу һәм үлем, кече һәм урта эшмәкәрлеккә ярдәм программаларының тормышка ашырылуы, шәхси хуҗалыклардагы терлекләр саны, спорт ярышларының уздырылуына, ягъни социаль-икътисади үсешкә карап куела.

**Хөрмәтле депутатлар һәм авылдашлар!**

Сезнең исемнән һәм шәхсән үз исемемнән, район башлыгы, Альберт Илгизәр улы Рәхмәтуллинга - безнең җирлек территориясен төзекләндерүдә һәм халык белән эшләүдә нәтиҗәле ярдәме өчен, Рәхмәт сүзләрен җиткерергә рөхсәт итегез. Сезнең ярдәм бөтен җирдә дә сизелерлек. Авыл җирлеге тормышы проблемаларын хәл иткәндә үзара аңлашып эшләвебезгә ышанам.

Авыл халкыма безне аңлаган, эштә булышканыгыз, төпле киңәшләрегез, җирлек тормышында катнашуыгыз өчен, шулай ук депутатларга, мәгариф, мәдәният, сәламәтлек саклау хезмәткәрләренә ярдәм итүләренә Рәхмәт белдерәм. Безнең киләчәктә дә хезмәттәшлек шулай ук нәтиҗәле булыр дип ышанып калам.

Олы Кайбыч авыл җирлеге башкарма комитеты һәм авыл җирлеге Советы халык киңәшләренә колак салырга, проблемаларны хәл итүдә ярдәм итәргә һәрвакыт әзер.

Әмма без шулай ук авыл халкының үз ярдәмен, муниципаль берәмлек тормышының барлык якларын яңартуда сезнең катнашуыгызны, бүген һәм иртәгә нинди җирлектә яшәвегез белән кызыксынуыгызны телибез. Азакта мин сезгә барыгызга да эшегездә, тормышыгызда зур уңышлар, саулык - сәламәтлек, рухи ныклык, гаилә иминлеге телим.

Игътибарыгыз өчен рәхмәт! Сораулар булса, мин аларны тыңларга, фикер алышырга һәм алга таба эшне башкарырга әзер.